આણંદ જિલ્લા કલેક્ટર દિલીપભાઈ રાણાએ જણાવ્યું હતું કે, આણંદ શહેરના તળાવો, નદી, નહેર વગેરેમાં ભગવાન ગણેશજીની મૂર્તિઓનું વિસર્જન કરાતું હોય છે. પીઓપીની મૂર્તિઓ પાણીમાં જલદી ઓગળતી નથી. તેના લીધે પાણી પ્રદુષિત થાય છે. આથી, અમદાવાદ, વડોદરા સહિત રાજ્યના મહાનગરોની જેમ આણંદમાં પણ કૃત્રિમકુંડ બનાવવામાં આવશે. જેમાં મૂર્તિઓનું વિસર્જન કરવામાં આવશે. જે આણંદ સૌપ્રથમવાર કુંડ બનાવવાનો પ્રયોગ હાથ ધરાશે. આ કૃત્રિમકુંડ બનાવવા માટે અધિકારી દ્વારા ગુજરાત પ્રદુષણ નિયંત્રણ બોર્ડની કચેરીને આદેશ આપી કુંડ માટે યોગ્ય જગ્યા જણાવવાનો મૌખિક હુક્મ પણ કર્યો હતો.